חזרה לתוכן העניינים

# מידע אחריות

#### אחריות חומרה מוגבלת לשנה אחת

#### אחריות מוגבלת

בתעודת אחריות זו, המלה "מוצר" מתייחסת למתאמים האלחוטיים הרשומים ב-מפרט.

Intel ערבה לרוכש המוצר, שהמוצר, אם נעשה בו שימוש והותקן כהלכה, יהיה חופשי מפגמים בחומר ובעבודה ויתאים בצורה ממשית למפרטים של Intel הזמינים לציבור עבור המוצר לתקופה של שנה אחת (1), החל מתאריך רכישת המוצר באריזתו החתומה המקורית.

תוכנות מכל סוג המסופקות עם או כחלק מהמוצר ניתנות במפורש "כפי שהן", תוך שלילה מפורשת של כל אחריות, מפורשת או מכללא (כולל ללא הגבלה, אחריות לסחירות, אי-הפרה או התאמה למטרה מסוימת), אך עם זאת, Intel ערבה שאמצעי האחסון שעליו נמצאת התוכנה יהיה חופשי מפגמים לתקופה של תשעים (90) יום מתאריך המסירה. אם פגם שכזה מופיע במסגרת תקופת האחריות, באפשרותך להחזיר ל- Intel את אמצעי האחסון הפגום לשם החלפה או מסירה חלופית של התוכנה, לפי שיקול דעתה של Intel וללא תשלום. Intel אינה ערבה ואינה נוטלת על עצמה אחריות לדיוק או לשלמות של כל מידע, טקסט, גרפיקה, קישורים או פריטים אחרים הכלולים בתוכנה.

אם מתגלית תקלה במוצר, שהנו נושא אחריות מוגבלת זו, במהלך תקופת האחריות מסיבות המכוסות על-ידי אחריות מוגבלת זו, Intel לפי שיקול דעתה:

- תתקן את המוצר באמצעים של חומרה ו/או תוכנה; או
- תחליף את המוצר במוצר אחר, או, אם Intel אינה מסוגלת לתקן או להחליף את המוצר,
- תפצה במחיר הנוכחי של Intel באותו זמן עבור המוצר, בזמן שתביעה לשירות במסגרת אחריות תוצג ל- Intel בכפוף לאחריות מוגבלת זו.

אחריות מוגבלת זו וכל אחריות מכללא שעשויה להיות קיימת בכפוף לחוק המדינה, הלאומי, האזורי או המקומי המתאים, חלות רק עליך הרוכש המקורי של המוצר.

#### היקף האחריות המוגבלת

Intel אינה ערבה שהמוצר, בין אם נרכש בנפרד או במשולב עם מוצרים אחרים, כולל ללא הגבלה, רכיבי מוליכים למחצה, יהיה חופשי מפגמים בתכנון או משגיאות הידועות כ- "errata‏". errata מאופיינים קיימים זמינים לפי בקשה. בנוסף, אחריות מוגבלת זו אינה מכסה: (i) עלויות כלשהן המשויכות להחלפה או לתיקון המוצר, כולל עבודה, התקנה או עלויות אחרות החלות עליך, ובמיוחד עלויות כלשהן הקשורות להסרה או החלפה של כל מוצר שהולחם או חובר בדרך אחרת לצמיתות למעגל מודפס כלשהו או שולב במוצרים אחרים; (ii) נזק למוצר עקב סיבות חיצונית, כולל תאונה, בעיות באספקת החשמל, תנאים מכניים או סביבתיים חריגים, שימוש שלא בהתאם להנחיות הנלוות למוצר, שימוש לרעה, הזנחה, שיבוש, שינוי, תיקון התקנה לא הולמת או לא מורשית או בדיקה לא הולמת, או (iii) כל מוצר שהשתנה או הופעל בניגוד למפרט שפורסם על-ידי Intel, או כאשר סימוני זיהוי המוצר המקוריים (סימן מסחרי או מספר סידורי) הוסרו, השתנו או נמחקו מהמוצר; או (iv) בעיות שנובעות כתוצאה משינוי (על-ידי גורם שאינו Intel) של מוצרי התוכנה שסופקו או נכללו במוצר, (v) שילוב מוצרי תוכנה, פרט למוצרי התוכנה שסופקו או נכללו במוצר על-ידי Intel, או (vi) כשל בהחלת שינויים או תיקונים שסופקו על-ידי Intel עבור תוכנות שסופקו עם המוצר או נכללו בו.

#### קבלת שירות במסגרת האחריות

כדי לקבל שירות במסגרת האחריות עבור המוצר, באפשרותך לפנות למקום הרכישה המקורי, בהתאם להוראות שלו, או באפשרותך לפנות אל Intel‏. כדי לבקש מ- Intel שירות במסגרת האחריות, עליך לפנות למרכז תמיכת הלקוחות של Intel‏ ("ICS") באזורך (http://www.intel.com/support/wireless) במסגרת תקופת האחריות במהלך שעות עבודה רגילות (זמן מקומי), פרט לחגים, ולהחזיר את המוצר למרכז ה- ICS המתאים. התכונן לספק: (1) שם, כתובת פיזית, כתובת דואר אלקטרוני, מספרי טלפון, ובארה"ב, פרטי כרטיס אשראי תקף; (2) הוכחת רכישה; (3) שם דגם ומספר זיהוי מוצר הנמצא על המוצר; וכן (4) הסבר של הבעיה. ייתכן שנציג שירות הלקוחות יזדקק למידע נוסף ממך, בהתאם לאופי הבעיה. לאחר שמרכז תמיכת הלקוחות יוודא שהמוצר זכאי לשירות במסגרת האחריות, יינתן לך מספר אישור חומר להחזרה ("RMA") והוראות להחזרת המוצר למרכז תמיכת הלקוחות המתאים. בעת החזרת המוצר למרכז תמיכת הלקוחות, עליך לציין את מספר ה- RMA בחלק החיצוני של האריזה. Intel לא תקבל מוצר שהוחזר ללא מספר RMA, או עם מספר RMA לא חוקי, על האריזה. עליך לשלוח את המוצר המוחזר למרכז תמיכת הלקוחות המתאים באריזה המקורית או דומה, כאשר דמי המשלוח משולמים (בתוך ארה"ב). אתה מקבל על עצמך את הסיכון לנזק או אובדן במהלך המשלוח. Intel עשויה לבחור לתקן או להחליף את המוצר במוצר או ברכיבים חדשים או מחודשים, לפי שיקול דעתה של Intel. המוצר המוחלף או המתוקן יישלח אליך על חשבון Intel תוך פרק זמן סביר, לאחר קבלת המוצר המוחזר על-ידי מרכז תמיכת הלקוחות. המוצר המוחזר יהפוך לרכוש Intel עם הגעתו למרכז התמיכה בלקוחות. המוצר המוחלף נמצא באחריות בכפוף לאחריות כתובה זו ונתון לאותן מגבלות חבות והגבלות למשך תשעים (90) יום או שאר תקופת האחריות המקורית, הארוך מבין השניים. אם Intel מחליפה את המוצר, אין הארכה של תקופת האחריות המוגבלת עבור המוצר החלופי.

#### מגבלות והגבלות אחריות

אחריות זו מחליפה כל אחריות אחרת עבור המוצר ו- INTEL מתכחשת לכל אחריות אחרת, מפורשת או מכללא, כולל אך לא מוגבל, לאחריות מכללא לסחירות, התאמה למטרה מסוימת, אי-הפרה, אספקה ושימוש למסחר. מדינות (או תחומי שיפוט) מסוימות אינן מתירות הגבלה על אחריות מכללא, לכן הגבלה זו עשויה שלא לחול עליך. כל האחריות המפורשת והמשתמעת מוגבלת בזמן לתקופת האחריות המוגבלת. אף אחריות לא תחול לאחר פרק זמן זה. מדינות (או תחומי שיפוט) מסוימות אינן מתירות הגבלות על משך אחריות מכללא, לכן הגבלה זו עשויה שלא לחול עליך.

#### הגבלות חבות

האחריות של INTEL בכפוף לאחריות זו או אחרת, מכללא או מפורשת, מוגבלת לתיקון, החלפה או פיצוי, כמצוין לעיל. אלה התרופות היחידות שתקבל על הפרת אחריות. עד למידה המותרת בחוק המקומי, INTEL אינה אחראית לכל נזק ישיר, מיוחד, מקרי או תוצאתי הנובע מכל הפרה של האחריות או בכפוף לכל תיאוריה משפטית אחרת (כולל ללא הגבלה, אובדן רווחים, השבתה, אובדן רצון טוב, נזק לציוד או החלפת ציוד ורכוש וכל עלות לשחזור, תכנות מחדש או יצירה של כל תוכנה או נתונים המאוחסנים או בשימוש במערכת המכילה את המוצר), גם אם ניתנה הודעה ל- INTEL בדבר האפשרות לנזקים שכאלה. מדינות (או תחומי שיפוט) מסוימות אינן מתירות מגבלות או הגבלה על נזקים מקריים או תוצאתיים, כך שההגבלות או המגבלות לעיל עשויות שלא לחול עליך. אחריות מוגבלת זו מעניקה לך זכויות משפטיות מיוחדות וייתכן שיש לך זכויות אחרות המשתנות במדינות ובאזורי שיפוט אחרים. כל מחלוקת שתתעורר במסגרת אחריות מוגבלת זו או ביחס אליה תישפט במקומות הבאים ותהיה כפופה לחוקים הבאים: עבור ארה"ב, קנדה, צפון אמריקה ודרום אמריקה, מקום השיפוט יהיה סנטה קלרה, קליפורניה, ארה"ב, והחוקים החלים יהיו אלה של מדינת דלוור. עבור אזור מזרח אסיה (פרט לסין רבתי), הפורום יהיה סינגפור והחוק הישים יהיה זה של סינגפור. עבור אירופה ושאר העולם, מקום השיפוט יהיה בלונדון והחוק החל יהיה זה של אנגליה ווולס. במקרה של סתירה כלשהי בין הגרסה בשפה האנגלית לבין גרסאות מתורגמות אחרות של אחריות מוגבלת זו (פרט לגרסה בסינית פשוטה), הגרסה באנגלית תהיה הגרסה הקובעת.

חשוב! אלא אם כן הוסכם אחרת בכתב על-ידי INTEL, מוצרי INTEL הנמכרים בזאת אינם מתוכננים או מיועדים לשימוש בכל מערכת רפואית, מערכת להצלת חיים או תומכת חיים, מערכות תחבורה, מערכות גרעיניות, או עבור כל יישום קריטי אחר אשר תקלה במוצר של INTEL עלולה לגרום למצב שבו עשויים להיגרם פציעה או מוות.

#### WEEE

חזרה לראש הדף

חזרה לתוכן העניינים

סימנים מסחריים וכתבי ויתור