# Intel® WiFi adapter tájékoztató útmutató

Az Intel® PROSet/Wireless WiFi szoftver jelen verziója az alábbi adapterekkel kompatibilis. Vegye figyelembe, hogy az ebben a szoftverben rendelkezésre bocsátott újabb funkciókat általában nem támogatják a régebbi vezeték nélküli adapterek.

Windows* 10 rendszerben a következő adapterek támogatottak:

- Intel® Wi-Fi 6 AX201
- Intel® Wi-Fi 6 AX200
- Intel® Wireless-AC 9560
- Intel® Wireless-AC 9462
- Intel® Wireless-AC 9461
- Intel® Wireless-AC 9260
- Intel® Dual Band Wireless-AC 8265
- Intel® Dual Band Wireless-AC 8260
- Intel® Dual Band Wireless-AC 3168
- Intel® Dual Band Wireless-AC 7265
- Intel® Dual Band Wireless-N 7265
- Intel® Wireless-N 7265
- Intel® Dual Band Wireless-AC 3165

WiFi hálózati kártyájával WiFi hálózatokra csatlakozhat, megoszthatja fájljait és nyomtatóit, sőt, internetkapcsolatát is. Mindezeket a szolgáltatásokat használhatja otthoni vagy irodai WiFi hálózatán. A WiFi hálózat kielégíti mind az otthoni, mind a vállalati igényeket. Ahogy az igények nőnek és változnak, a hálózat további felhasználókkal és funkciókkal bővíthető.

Ez az útmutató az Intel adapterek alapszintű adatait tartalmazza. Az Intel® vezeték nélküli adaptereivel az asztali és noteszgépek gyorsan, vezeték nélkül csatlakoztathatók.

- Adapterbeállítások
- Szabályozási és biztonsági információk
- Specifikációk
- Támogatás
- Szavatosság

Modelljétől függően az Intel WiFi adapter a 802.11a, 802.11b, 802.11g, 802.11n, 802.11ac és 802.11ax vezeték nélküli szabványokkal kompatibilis. Ezzel az 5 GHz vagy 2,4 GHz frekvencián működő adapterrel mostantól számítógépével már meglévő kis vagy nagy kiterjedésű, több hozzáférési pontot használó, nagy sebességű hálózatokhoz csatlakozhat. A WiFi adapter a hozzáférési pontnak és a jel erősségének megfelelően automatikusan úgy vezérli az adatsebességet, hogy a lehető leggyorsabb kapcsolatot biztosítsa.

A jelen dokumentumban lévő információk előzetes értesítés nélkül változhatnak.

Az Intel Corporation nem vállal felelősséget a jelen dokumentum hibáiért és hiányosságaiért. Ezenfelül az Intel nem vállal kötelezettséget az itt közölt információk frissítésére.

FONTOS NYILATKOZAT MINDEN FELHASZNÁLÓNAK ÉS FORGALMAZÓNAK:

Az Intel vezeték nélküli LAN-adaptereinek konstrukciója, gyártása, bevizsgálása és minőségellenőrzése úgy van kialakítva, hogy a termékek kielégítsenek minden szükséges helyi és hatósági követelményt azokban az országokban, amelyek számára legyártották/kiszállították őket. Mivel a vezeték nélküli LAN-ok általában olyan nem engedélyköteles eszközök, amelyek radarok, műholdak és más, engedélyhez kötött vagy nem engedélyköteles eszközökkel megosztott spektrumban működnek, ezért ezek zavarásának elkerüléséhez néha dinamikus észlelésre, elkerülésre és használat-korlátozásra van szükség. A termék jóváhagyásának és engedélyezésének gyakran előfeltétele, hogy az Intel tesztadatokkal bizonyítsa az adott régióban vagy felhasználási helyen érvényes helyi és hatósági előírások teljesítését. Az Intel vezeték nélküli LAN termékénél használt EEPROM-ok, köztesszoftverek és illesztőprogramok kialakításuknál fogva gondosan kézben tartják a rádiós működést befolyásoló paramétereket, és biztosítják az elektromágneses zavartűrést (EMC). Ilyen paraméter többek között a rádiófrekvenciás teljesítmény, a spektrumhasználat, a csatornakeresés és az embereket érő hatás.

A fentiek miatt az Intel nem engedheti meg másoknak a vezeték nélküli LAN-adapterekkel együtt szállított bináris formátumú szoftverek (például az EEPROM vagy a köztesszoftver) manipulálását. Továbbá ha Ön az Intel vezeték nélküli LAN-adaptereihez jogosulatlan fél által manipulált javítást, segédprogramot vagy kódot (azaz az Intel által nem ellenőrzött javítást, segédprogramot vagy kódot, többek között nyílt forráskódú módosításokat) használ, akkor (i) kizárólag az Ön kötelessége biztosítani, hogy a termék kielégítse az előírásokat, (ii) az Intel semmilyen jogalapon nem vállal felelősséget a módosított termékekkel kapcsolatos semmilyen problémáért, ide értve többek között a szavatossági igényeket és/vagy a vonatkozó előírások be nem tartásából fakadó problémákat, valamint (iii) az Intel az ilyen módosított termékekhez nem nyújt és nem köteles nyújtani támogatást semmilyen harmadik félnek.

Megjegyzés: A vezeték nélküli LAN-adaptereket sok szabályozó hatóság „moduloknak” tekinti, és ezért a rendszerszintű hatósági jóváhagyás kiadását olyan tesztadatok benyújtásához és kiértékeléséhez köti, amelyek dokumentálják, hogy az antennák és a rendszerkonfiguráció biztosítja az elektromágneses zavartűrésre és a rádiófrekvenciás működésre vonatkozó szabványok és előírások betartását.

Az Intel és az Intel logó az Intel Corporation Egyesült Államokban és/vagy más országokban használt védjegye.

*Az egyéb nevek és márkák mások tulajdonai lehetnek.

© Intel Corporation.

2019 október